open-index/open-wikipedia-markdown huggingface dataset:
בית הכנסת הכוראלי הגדול (קייב)

**בית הכנסת הכוראלי הגדול** של קייב (באוקראינית: **Київська Велика Хоральна Синагога**) ידוע גם בשם בית הכנסת בפודול, ממוקם ברחוב שצ'קביצקה Shikovitska) 29) ברובע פודיל בקייב.

## היסטוריה
בית הכנסת הכוראלי (עם מקהלה) נבנה בשנת 1895 בתכנונו של האדריכל ניקוליי גרדרינה, ובתרומת הסוחר גבריאל יעקב רוזנברג. המבנה הורחב על ידי של אדריכל ולריאן ריקוב, במימון התעשיין ולדימיר גינזבורג בנו של הוראצי גינצבורג וחתנו של אליעזר ברודסקי.

בשנת 1929, בתקופה הסובייטית, הפך מבנה בית הכנסת לבית מלאכה. עם סיום מלחמת העולם השנייה בשנת 1945 חזר לשמש כמבנה דת. לאורך תקופה ארוכה זה היה בית הכנסת הפעיל היחיד בקייב. בשנת 1990, כאשר יעקב דב בליך התמנה לרב ראשי לקייב ולאוקראינה, בית הכנסת שופץ. ב-2002 עבר שיפוץ נוסף.

## גלריה

Синагога_на_Подолі_вул._Щекавицька,_29_в_Киеве_8.jpg
Синагога_на_Подолі_вул._Щекавицька,_29_в_Киеве_7.jpg
Синагога_на_Подолі_вул._Щекавицька,_29_в_Киеве_6.jpg
Синагога_на_Подолі_вул._Щекавицька,_29_в_Киеве_5.jpg
Синагога_на_Подолі_вул._Щекавицька,_29_в_Киеве_4.jpg
Синагога_на_Подолі_вул._Щекавицька,_29_в_Киеве_3.jpg
Kiev34.jpg


## קישורים חיצוניים

* פתיחה מחודשת של בית הכנסת 

כוראלי הגדול (קייב)
כוראלי הגדול (קייב)
כוראלי הגדול (קייב)
קטגוריה:יהדות קייב
1869 במדע

* 4 בנובמבר – הוצאה לאור ראשונה של כתב עת מדעי Nature.

## ארכאולוגיה
* גילוי מקדש ארטמיס באפסוס

## ביולוגיה
* גילוי איי לנגרהנס
* גילוי DNA על ידי פרידריך מישר.

## כימיה
* פרסום הטבלה המחזורית של דמיטרי מנדלייב.

## טכנולוגיה
* בניית שואב אבק ראשון. עלותו הייתה 25 $ והוא היה מופעל ידנית.

## נולדו
* 14 בפברואר – צ'ארלס וילסון, פיזיקאי סקוטי, חתן פרס נובל (נפטר ב-1949)
* 8 באפריל – הארווי קושינג, נוירולוג אמריקאי (נפטר ב-1939)

## נפטרו
* 22 ביולי – ג'ון רובלינג, מהנדס אמריקאי (נולד ב-1806)
* 16 בספטמבר – תומאס גרהאם, כימאי סקוטי (נולד ב-1805)

## קישורים חיצוניים

*
ארווינד אדיגה

**ארווינד אדיגה** (בקאנדה: **ಅರವಿಂದ ಅಡಿಗ**; נולד ב- 23 באוקטובר 1974) הוא סופר ועיתונאי הודי, בעל אזרחות אוסטרלית, זוכה פרס מאן בוקר לשנת 2008 בעבור הרומן **[[הטיגריס הלבן]]**.

אדיגה נולד ב-1974 בצ'נאי בירתה של מדינת טמיל נאדו למשפחה אמידה כלכלית, אשר מוצאה ממדינת קרנאטקה, המצויה בדרום הודו, סבו היה יו"ר בנק קרנאטקה. שפות האם של הסופר הן קאנדה ואנגלית, הוא סיים את לימודי התיכון ב-Canara High School ואת לימודיו האקדמיים השלים אדיגה במספר מוסדות להשכלה גבוהה מחוץ להודו, בהן אוניברסיטת קולומביה - שם למד ספרות אנגלית.

אדיגה החל את הקריירה העיתונאית שלו ככתב כלכלי בעיתון Financial Times. ב-2008 רומן הביכורים שלו טיגריס לבן עורר הדים בעולם הספרות, תורגם לשפות רבות ואף הביא לזכייתו בפרס מאן בוקר. 

ספרו השני, "בין הרציחות", תורגם אף הוא לשפות רבות והוא מתאר את הווי החיים בהודו בשנות השמונים, אדיגה משתמש בעיר ההודית דמיונית בשם קיטור כמקום התרחשות הסיפורים המתוארים בספר. וציר הזמן של הספר מצוי בין רצח אינדירה גנדי לבין רצח בנה רג'יב גנדי.

## ספריו שתורגמו לעברית
* 
* 

## קישורים חיצוניים
* 

* 
* 
* 
* 
* 

קטגוריה:זוכי פרס בוקר
קטגוריה:סופרים הודים
קטגוריה:סופרים הודים כותבי אנגלית
קטגוריה:עיתונאים הודים
קטגוריה:הודים שנולדו ב-1974
פול קוק

**פול תומאס קוק** (אנגלית: Paul Thomas Cook; ) הוא מתופף אנגלי וחבר בלהקת הפאנק רוק (Punk rock) סקס פיסטולס.

## נעוריו ותחילת דרכו

קוק יליד האמרסמית לונדון, למד בבית הספר כריסטופר רן שם פגש את סטיב ג'ונס. בשנים 1972-1973, קוק וג'ונס, יחד עם חברם מבית הספר, וואלי נייטינגייל, הקימו את הלהקה, The Strand. קוק היה החבר הראשון בקבוצה שהשקיע בפועל בהבאת ציוד (מערכת תופים), ולא לגנוב אותו. ובמהלך שלוש השנים הקרובות The Strand הפכה לסקס פיסטולס.

## קריירה לאחרונה

לאחר שהסקס פיסטולס התפרקה לאחר הופעתם האחרונה בסן פרנסיסקו ב-14 בינואר 1978, קוק וג'ונס החלו לעבוד על פסקול לסרטו של מלקולם מקלארן, The Great Rock 'n' Roll Swindle (תרמית הרוק 'נ' רול הגדולה). השניים הקליטו גם כמה שירים תחת השם "Sham Pistols" יחד עם ג'ימי פרסי מלהקת שאם 69. לאחר מכן הקימו להקה חדשה, "המקצוענים", עם אנדי אלן. אלן גרם לכמה בעיות משפטיות; הוא ניגן בגיטרת בס בשיר "דבר טיפשי" ובכמה מן ההקלטות הראשונות של "המקצוענים", אך לא היה אף חוזה הקלטות ולכן לא קיבל קרדיט על הבס וגם לא קיבל תשלום. לכן, האלבום שפרסמה חברת וירג'ין רקורדס, Cash Cows, שכלל את השיר של "המקצוענים" "Kick Down The Doors", לא פורסם. קוק וג'ונס ניגנו יחד באלבום הסולו של ג'וני ת'נדרס, So Alone.

"המקצוענים" שחררו ארבעה סינגלים ואלבום אחד (אלבום של דמואים פורסם לאחר מכן), אך מעולם לא דמה להצלחה המסחרית של הפיסטולס.

בשנות השמונים המוקדמות קוק, יחד עם ג'ונס, גילה את להקת הבנות בננָרַמה. קוק עזר לשלישייה להקליט את סינגל הבכורה שלהן, "איי אה מואנה", והיה המפיק של אלבום הבכורה שלהן ב-1982, Deep Sea Skiving.

בשנות ה-80 המאוחרות, קוק הופיע עם הלהקה Chiefs Of Relief ועם הגיטריסט לשעבר של הלהקה Bow Wow Wow, מתיו אשמן ולאחר תקופה מחוץ לתעשיית המוזיקה, ניגן עם פיל קולן בשנות ה-90. הוא התאחד מחדש עם חברי להקת הסקס פיסטולס שנותרו בחיים בשנת 1996 עבור Filthy Lucre בסיבוב הופעות עולמי.

הסקס פיסטולס, כולל פול קוק, הופיעו לרגל יום השנה ה-30 של Never Mind The Bollocks באקדמיית בריקסטון ב-8 בנובמבר 2007. עקב דרישת הקהל, שתי הופעות נוספות הוכרזו ב-9 וב-10 בנובמבר וארבעה תאריכים נוספים נוספו.

בשנת 2008 הופיעו הסקס פיסטולס ב-Isle Of Wight Festival, בפסטיבל האהבה השלום בשוודיה, ב-Live at Loch Lomond Festival שבסקוטלנד, וה-Summercase Festival במדריד

קוק תופף עם Raze-Man, שכלל גם את פיל קולן מ-Def Leppard ואת חברם סיימון לאפי שניגן בלהקה של קולן לפני Girl, Leppard. הם שחררו את אלבום הבכורה Surreal בשנת 2008, והופיעו ברחבי בריטניה בסוף 2009. הם עושים סיבוב הופעות ברחבי 2012 ובמרץ 2012 מקליטים אלבום חדש "Now 1979" עם אדווין קולינס.

בשנת 2011 הצטרף ל-Vic Godard & Subway Sect, וחידש את שיתוף הפעולה שלו עם פול מאיירס מסקס פיסטולס להפוך את הלהקה ל-The Professionals & Vic Godard.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חברי להקת סקס פיסטולס
קטגוריה:חברי היכל התהילה של הרוק אנד רול
קטגוריה:מתופפים בריטים
קטגוריה:אמני וורנר רקורדס
קטגוריה:אמני וירג'ין רקורדס
קטגוריה:אנגלים שנולדו ב-1956
אליפות העולם באתלטיקה 1997

שמאל|150px
**[[אליפות העולם באתלטיקה]] 1997** הייתה אליפות העולם השישית באתלטיקה, שנערכה בין 1 באוגוסט ל-10 באוגוסט 1997 באצטדיון האולימפי שבאתונה, בירת יוון. בתחרות השתתפו 1,882 אתלטים ואתלטיות מ-198 מדינות, ב-44 תחרויות (20 לנשים ו-24 לגברים). 

## אירועים בולטים
**[[ארצות הברית]]** () זכתה במקום הראשון עם 6 מדליות זהב ו-17 מדליות בסך הכול. גרמניה () דורגה במקום שני עם 5 מדליות זהב ו-10 מדליות בסך הכול.

באליפות זו לא נקבע אף שיא עולם חדש.

### האתלטיות המצטיינות
* **[[מריון ג'ונס]]** () שזכתה בשתי מדליות זהב, בריצת 100 מטר ובריצת שליחות 4x100 מטר.
* **[[אנה פידליה קירוט]]** () שהגנה על תוארה בריצת 800 מטר. 
* **[[אסטריד קומברנוס]]** () שהגנה על תוארה בהדיפת כדור ברזל.
* **[[לודמילה אנגקוויסט]]** () שזכתה פעם נוספת, 8 שנים לאחר זכייתה הראשונה בריצת 100 מטר משוכות. 
* **[[זאבינה בראון]]** () שזכתה פעם נוספת, 8 שנים לאחר זכייתה הראשונה בקרב שבע.
* **[[טרינה האטסטאד]]** () שזכתה פעם נוספת, 4 שנים לאחר זכייתה הראשונה בהטלת כידון.

### האתלטים המצטיינים
* **[[סרגיי בובקה]]** () שזכה בכל שש אליפויות העולם שנערכו בקפיצה במוט.
* **[[לארס רידל]]** מ() שזכה בארבע אליפויות עולם ברציפות בזריקת דיסקוס.
* **[[מייקל ג'ונסון]]** () שזכה בשלוש אליפויות עולם ברציפות בריצת 400 מטר. 
* **[[היילה גבריסלאסי]]** () שזכה בשלוש אליפויות עולם ברציפות בריצת 10,000 מטר.
* **[[אלן ג'ונסון]]** () שהגן על תוארו בריצת 110 מטר משוכות. 
* **[[וילסון קיפקטר]]** () שהגן על תוארו בריצת 800 מטר. 
* **[[איוון פדרוסו]]** () שהגן על תוארו בקפיצה לרוחק. 
* **[[ג'ון גודינה]]** () שהגן על תוארו בהדיפת כדור ברזל.
* **[[חאבייר סוטומאיור]]** () שזכה בפעם שנייה, לאחר 4 שנים בקפיצה לגובה. 

### פסילה בשל [[אמרוץ]]
*נבחרת השליחים 4x400 מטר של ארצות הברית () (ג'רום יאנג, אנטוניו פטיגרו, כריס ג'ונס וטיירי וושינגטון) שסיימה במקום הראשון (2:56.47 דקות), נפסלה בשנת 2009 לאחר שהתברר שפטיגרו השתמש בהורמון הגדילה (GH) ובאריתרופויאטין (EPO) בשנים 1997 - 2003. 
*אלכסנדר באגץ' () שניצח בהדיפת כדור ברזל (21.47 מטר) נפסל לאחר שנמצא שהשתמש בסטרואידים.

## תוצאות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

* (*) נבחרת השליחים של ארצות הברית, ג'רום יאנג, אנטוניו פטיגרו, כריס ג'ונס וטיירי וושינגטון ניצחה בריצת השליחים 4x400 מטר בתוצאה של 2:56.47 דקות, אך נפסלה בשנת 2009 לאחר שפטיגרו הודא שהשתמש באימרוץ (HGH-הורמון גדילה ו-EPO-אריתרופויאטין) בשנים 1997 - 2003.
* (**) אלכסנדר באגץ' מאוקראינה ניצח בתחרות הדיפת כדור ברזל בתוצאה של 21.47 מטר, אך נפסל לאחר שנמצא שהוא השתמש בסטרואידים.

## נבחרת ישראל
נבחרת ישראל כללה רק אתלטים גברים ואף לא אתלטית אחת. 

### גברים

## טבלת מדליות

## קישורים חיצוניים

* התוצאות הרשמיות של אליפות העולם באתלטיקה 1997, באתר IAAF

1997
קטגוריה:1997 בספורט
קטגוריה:תחרויות ספורט ביוון
קטגוריה:אתונה: תחרויות ספורט
נפוליטנו

**נפוליטנו** (Napolitano) הוא שם משפחה שמקורו באיטלקית ומשמעותו נאפוליטאי.

קטגוריה:שמות משפחה
דוקו (נוזקה)

**דוקו** (**Duqu**) היא נוזקה, שהתגלתה בספטמבר 2011, ונחשבת כקשורה לנוזקה סטוקסנט. מעבדת הקריפטוגרפיה ואבטחת מערכות של אוניברסיטת בודפשט לטכנולוגיה ולכלכלה בהונגריה גילתה את הנוזקה, ניתחה אותה ופרסמה דו"ח בן 60 עמודים, בו קראה לנוזקה בשם "דוקו", שנגזר מהתחילית "DQ~", אותו היא נותנת לקבצים שהיא יוצרת. דוקו מפיצה עצמה כתולעת מחשב, אוספת מידע במחשב שבו היא מותקנת, ומוחקת קבצים.

## הקשר לסטוקסנט

מומחים בחנו את התכונות הדומות בין דוקו לסטוקסנט, ומצאו מתוכן 3 מעניינות:
* היוצר מנצל פגיעוּת יום אפס של חלונות.        
* הרכיבים חתומים עם מפתחות דיגיטליים גנובים.
* דוקו וסטוקסנט מאוד ממוקדי מטרות הקשורות בתוכנית הגרעין האיראנית.

## מטרה
דוקו תר אחר מידע, שיכול להועיל בהתקפה על מערכות בקרה תעשייתית. המטרה שלו היא לא להרוס, אלא לאסוף מידע. אולם, בהתבסס על המבנה המודולרי של דוקו, ניתן להשתמש במטענים ייעודיים כנגד כל סוג של מערכת מחשבים. כלומר, התקפת סייבר המבוססת על דוקו יכולה להיות אפשרית. נמצא כי בשימוש במערכת מחשב פרטית, דוקו מוחק כל מידע על כניסה למערכת, ובחלק מהמקרים גורם למחיקה של כל הדיסק הקשיח. תקשורת פנימית של דוקו נותחה על ידי חברת סימנטק, אך לא ידוע עדיין במלואו, כיצד בדיוק הוא משכפל את עצמו בתוך מערכת מותקפת. דוקו משתמש בקובץ תמונה jpeg בגודל 54×54 פיקסלים ובתיקיות-דמה מוצפנות בתור מכלים (סוג של מבנה נתונים מופשט) להברחת מידע למרכז השליטה והבקרה שלו. מומחי אבטחה עדיין מנתחים את הקוד כדי לקבוע את סוג המידע שהתקשורת כוללת. מחקר ראשוני מעיד כי הנוזקה הראשונית מוחקת את עצמה באופן אוטומטי לאחר 36 ימים, דבר המקשה על האיתור שלה.      

## ראו גם
* סטוקסנט      
* להבה (נוזקה)      
* דוקו 2 - תוכנת ריגול שהתגלתה בשנת 2015
## קישורים חיצוניים
* הודעה על דוקו באתר חברת סימנטק
* 
*  
* 

קטגוריה:לוחמה קיברנטית
קטגוריה:תוכנות זדוניות
קטגוריה:מתקפות סייבר בעשור השני של המאה ה-21
קטגוריה:ההתנגדות לתוכנית הגרעין של איראן
כוכב 1914

**כוכב 1914** (באנגלית: **Star 1914**) המכונה גם **כוכב מונס** הוא העיטור שהוענק על ידי האימפריה הבריטית על שירות במלחמת העולם ה-1.

העיטור אושר לשימוש בחודש אפריל שנת 1917 טרם סיום המלחמה, לקצינים וחוגרים של הכוחות הבריטיים שלחמו בתקופה שבין ה-5 באוגוסט והלילה שבין ה-22 בנובמבר וה-23 בנובמבר, בחזית הבלגית והצרפתית. התקופה שהוגדרה לעיטור זה החלה בהכרזת המלחמה של האימפריה הבריטית נגד מעצמות המרכז והתאריך שסגר את הזכאות לעיטור היה עם סיום קרב איפר הראשון.

רוב הזכאים לעיטור הם חיילים בכוחות שקדמו במעורבתם במלחמה לכניסתו של הצבא הבריטי ובעיקר חיל המשלוח הבריטי, שנכנסו למערכה מיד עם פרוץ המלחמה סביב גבולות צרפת והשתתפו בנסיגה ממונס (ועל כן הכינוי כוכב מונס). בסה"כ הוענק העיטור 365,622 פעמים. הזכאים לעיטור זה קיבלו גם את מדליית המלחמה הבריטית ומדליית הניצחון.

עיטור מקביל ומאוד דומה בשם כוכב 1914-1915 הוענק במקביל אך לא ניתן היה לקבל את שני העיטורים יחד. העיטור המקביל הוענק למי ששירת במלחמת העולם הראשונה בתקופה מוגדרת לתקופה שחפפה בחלקה לתקופתו של כוכב 1914, ומלבד החיילים שקיבלו את העיטור הראשון. אלפרד אנדרסון, שנפטר בשנת 2005, היה האדם החי הידוע האחרון שהחזיק בעיטור כוכב 1914.

## תיאור
* המדליה היא כוכב בעל ארבעה קנים ובראשו כתר, ובאורך כולל של 50 מילימטר וברוחב שמגיע עד ל-45 מ"מ בי 2 הקנים האופקיים של הכוכב.
* במרכזה יש שתי חרבות גלדיוס מוצלבות באלכסון הפונות עם חודן כלפי מעלה, מוקפות בזר של עלי עץ האלון, ראשי התיבות של המלך ג'ורג' החמישי (הצפנה מלכותית) בתחתית ומגילה המקיפה את החרבות ועליה הכיתובים AUG 1914 NOV, מלמעלה למטה.
* חלקה האחורי חלק ויש בו מקום המיועד לחריטת המספר האישי, דרגת, שם ויחידתו של מקבל העיטור.
* האות מורכב משלושה צבעים אדום לבן וכחול, הטריקולור הצרפתי, ומעוצב עם פסים אופקיים.

## קישורים חיצוניים

קטגוריה:אותות ומדליות מערכה בריטיים
קטגוריה:מלחמת העולם הראשונה: אותות ועיטורים
קטגוריה:עיטורי כוכב
פייטרו גאזרה

**פייטרו גאזרה** (באיטלקית: **Pietro Gazzera**; 11 בדצמבר 1879 - 30 ביוני 1956) היה פוליטיקאי איטלקי ששימש גם כקצין בכיר בצבא איטליה הפשיסטית בזמן מלחמת העולם השנייה.

## ביוגרפיה

גאזרה נולד באיטליה, התגייס לצבא האיטלקי ובמסגרתו לחם במלחמה האיטלקית עות'מאנית ובמלחמת העולם הראשונה.

ב-1928 מונה לתת שר המלחמה, ומ-1929 עד 1933 שימש כשר המלחמה, בדרגת גנרל. ביולי 1933 התפטר, ומסר את תפקידו למוסוליני ששימש במקומו כשר המלחמה.

לאחר כיבוש אתיופיה במסגרת המלחמה האיטלקית-אתיופית השנייה שימש גאזרה, החל מ-1 באוגוסט 1938 ועד 6 ביולי 1941 כמושל מחוז גאלה סידאמו באתיופיה שהייתה חלק מהמושבה מזרח אפריקה האיטלקית.

גאזרה פיקד על הכוחות האיטלקים בגזרה הדרומית במערכה במזרח אפריקה במלחמת העולם השנייה. לאחר פלישת הכוחות הבריטים למזרח אפריקה האיטלקית התבצר בראש אנשיו בעיר ג'ימה שבדרום מזרח אתיופיה. לאחר כניעת המשנה למלך האיטלקי במזרח אפריקה, הדוכס מאאוסטה, שנכנע לבריטים לאחר קרב אמבה אלגי במאי 1941, היה גזארה הקצין האיטלקי הבכיר במזרח אפריקה, והוכרז כמשנה למלך במקומו של הדוכס מאאוסטה. 

בג'ימה עמד גאזרה בפני איום המתקפה של כוחותיו הסדירים של הגנרל אלן קנינגהם שפרצו לאתיופיה מדרום, וגם כנגד מתקפות של לוחמים אתיופים בלתי סדירים שמרדו בשלטון האיטלקי. ב-21 ביוני 1941 נסוג מג'ימה בראש 7,000 מחייליו, כשהוא מותיר מאחוריו 15,000 לוחמים שנכנעו. בדרך נסיגתו עמדה חטיבתו של הגנרל אוחוסט אדוארד חיליארט, מצבא בלגיה החופשית. ב-3 ביוני נכנע גאזרה לחיליארט.

בין 1941 ל-1943 היה שבוי מלחמה בתחילה בקניה ולאחר מכן בהודו ובארצות הברית. ב-1943 לאחר נפילת המשטר הפשיסטי באיטליה והסכם הכניעה האיטלקי לבעלות הברית, שימש כאחראי על שבויי המלחמה מטעם ממשלתו של פייטרו באדוליו עד לשנת 1945.

גאזרה מת ב-1956.

## קישורים חיצוניים

## הערות שוליים

קטגוריה:אישים באיטליה בתקופת הפשיזם
קטגוריה:פוליטיקאים איטלקים
קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:המערכה במזרח אפריקה במלחמת העולם השנייה
קטגוריה:איטלקים שנשבו במלחמת העולם השנייה
קטגוריה:המשנה למלך איטליה באתיופיה
קטגוריה:מעוטרי אות לגיון הכבוד
קטגוריה:מעוטרי צלב המלחמה
קטגוריה:מסדר מיכאל הקדוש וג'ורג' הקדוש: עמיתים
קטגוריה:אנשי צבא איטלקים במלחמת העולם הראשונה
קטגוריה:איטלקים שנולדו ב-1879
קטגוריה:איטלקים שנפטרו ב-1953
דווימה

**דווימה** (בערבית: **الدوايمة**, תעתיק מדויק: אלדואימה) היה יישוב ערבי מוסלמי ששכן מערבית לחברון (כיום בחבל לכיש) וחרב במלחמת העצמאות. על חורבותיו הוקם בשנת 1955 מושב אמציה.

## דמוגרפיה

במפקד האוכלוסין המנדטורי מ-1922 נמנו בכפר 2,441 תושבים, כולם מוסלמים. במפקד האוכלוסין המנדטורי מ-1931 נמנו בכפר 2,688 תושבים ב-559 בתים.
בסקר הכפרים שנערך בשנת 1945, ההערכה הייתה שמספר התושבים היה 3,710 נפש. שטח הכפר היה 60,585 דונם, כמחציתם מעובדים, מתוכם 21,191 דונם שימשו לגידול תבואה ו-1,206 דונם שימשו למטעים.

## הריסת הכפר

ב-29 באוקטובר 1948 כבש גדוד 89 שבחטיבה 8 את הכפר במסגרת מבצע יואב. במהלך הקרב נהרגו כ-80–100 מתושבי הכפר. הערבים טענו כי הכוח המשיך לירות גם כשנמלטו מזרחה, אולם חקירת האו"ם לא מצאה ראיות לטבח. יומיים לאחר הכיבוש, מפקד החזית הדרומית יגאל אלון פנה למפקד החטיבה יצחק שדה בדרישה לבדוק את השמועות ולהעמיד לדין את האשמים. לאחר חקירה של שליח הרמטכ"ל איסר בארי, נקבע שכ-80 תושבים נהרגו במהלך הקרב ועוד 22 לאחריו, אך היא לא הושלמה ולא הועמד אף אחד לדין, וגוועה עקב פקודת חנינה כללית מפברואר 1949. בעקבות המעשה כתב אלתרמן את שירו "על זאת", שהופץ במאה אלף עותקים בקרב חיילי צה"ל, לפי החלטת דוד בן-גוריון.

בראשית 1949 הוקם בשטח הכפר משלט של צה"ל, שאויש לסירוגין על ידי כוחות חטיבת אלכסנדרוני וחטיבת הנגב.

## חפירות ארכאולוגיות
בתחילת 2012 החלו עבודות בשטח הכפר להקמת היישוב כרמי קטיף לכ-70 משפחות ממפוני גוש קטיף. במהלך עבודות העפר להקמת היישוב נחשפו בשטח מרכז הכפר הערבי בית בד, קולומבריום, מערה, וילה יהודית מתקופת הבית שני ומקוה.

## לקריאה נוספת
* בני מוריס, **1948 - תולדות המלחמה הערבית-הישראלית הראשונה**, עם עובד, 2010, עמ' 362.

## קישורים חיצוניים

* 
* 

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:יהודה
מדליית הניצחון במלחמת העולם הראשונה (בריטניה)

**מדליית הניצחון** (באנגלית: **Victory Medal**) הבריטית הקרויה גם מדליית הניצחון של מדינות ההסכמה היא מדליית מערכה שהעיצוב שלה אומץ על ידי מדינות רבות בתום מלחמת העולם הראשונה ובפרט איחוד דרום אפריקה, איטליה, ארצות הברית, בלגיה, ברזיל, יוון, סיאם, פורטוגל, צרפת, צ'כוסלובקיה, קובה ורומניה בהמשך להלטות שהתקבלו בוועידת ורסאי שהתבסס על סמל יווני עתיק, מלבד המדינות במזרח הרחוק שבחרו בעיצוב שונה. השנים עבורן הוגדרה מדליה זו היו בכל מקרה 1914 עד 1918, מלבד האימפריה הבריטית עד לשנת 1919 כפי שהוגדר בחוק הכללי של הממלכה (לפי החוק הפרלמנטרי באימפריה הסתיימה המלחמה בשנת 1921 אך המדליה עוצבה לפי החוק הכללי).

המדליה הוענקה לזכאים למדליות כוכב 1914, או כוכב 1914-1915, או לזכאים לקבל את מדליית המלחמה הבריטית. היא אף פעם לא הוענקה כמדליה יחידה, למי שלא היה זכאי לאחת או שתיים מהמדליות הקודמות.

## זכאות
כדי להיות זכאי למדליה זאת היה הפרט המדובר חייב להיות מגויס ולהיכנס לשירות צבאי מסוג כלשהו, במסגרת המלחמה, בתקופה שבין ה-5 באוגוסט 1914 וה-11 בנובמבר 1918. נשים שלא שירתו באותה תקופה ביחידות לוחמות היו זכאיות למדליה זאת כמו גם למדליות האחרות המוזכרות אם שירתו בתפקידי סיעוד, או ביחידות סיוע (יחידות תומכות לחימה).

נוסף על כן, מדליה זו הוענקה למשתתפים במשימה הימית של הבריטים לרוסיה בשנים 1919–1920, ומשימת סילוק המוקשים הימיים שנערכה בים הצפוני בין ה-11 בנובמבר 1918 וה-30 בנובמבר 1919.

## תיאור
* מדליית הניצחון שהופקה באימפריה הבריטית תאמה את העיצוב שהוסכם בוועידת השלום הבינלאומית שקדמה להסכם ורסאי. היא הייתה עגולה, בקוטר של 36 מילימטר עשויה נחושת ומצופה בארד. פני המדליה מציגים את ויקטוריה, אלת הניצחון הרומית לכל אורך ורוחב המדליה, בדומה לעיצוב בשאר המדינות. השוני היה בכך שידה השמאלית הייתה מושטת והיא אחזה ענף של עץ תמר (עוד סמל ניצחון) בדומה לאנדרטת ויקטוריה בלונדון שהקמתה קדמה למלחמה.
* בצידה האחורי מופיע הכיתוב THE GREAT / WAR FOR / CIVILISATION / 1914-1919 בארבע שורות (הלוכסנים מסמלים מעבר לשורה הבאה) מוקפים בזר של עלי דפנה. משמעותו בעברית היא המלחמה הגדולה למען האנושות. השנים המוזכרות מתייחסות לשנות המלחמה על פי החוק הבריטי המקובל הגורס כי היא הסתיימה בשנת 1919.
* האות שנלווה למדליה מורכב מצבעי הקשת הקלאסיים ומעוצב בסגנון של "שתי קשתות". הצבע הסגול הוא הראשון נמצא בצד החיצוני והצבע האדום כפול ברוחבו במקום בו שתי הקשתות נפגשות.
* לחיילים שמוזכרים בדוחות רשמיים על גבורתם בתקופה שבין ה-4 באוגוסט 1914 וה-10 באוגוסט 1920 נוסף ענף של עץ אלון על האות.

## תפוצה בינלאומית
במדינות רבות מבין מדינות ההסכמה הוענקה מדליה דומה. הראשון להציע מדליה ואות משותפים היה המרשל הצרפתי פרדיננד פוש, המפקד העליון של כוחות הצבא של מדינות ההסכמה במלחמת העולם הראשונה. העיצוב היה משותף לכל המדינות מלבד יפן וסיאם שהציגו סמל ניצחון שונה מוויקטוריה שלא היה רלוונטי מבחינה תרבותית.

## קישורים חיצוניים

קטגוריה:מלחמת העולם הראשונה: אותות ועיטורים
קטגוריה:אותות ומדליות מערכה בריטיים
לירון דיאמנט

**לירון דיאמנט** (נולד ב-4 באפריל 1990) הוא כדורגלן עבר ישראלי ששיחק בעמדת החלוץ.

## קריירה
דיאמנט גדל במחלקת הנוער של הפועל רמת גן ולאחר מכן שיחק גם במחלקת הנוער של מכבי תל אביב. בעונת 2007/2008 עלה דיאמנט לקבוצה הבוגרת של מכבי תל אביב, וערך הופעה אחת בליגת העל וחמש הופעות בגביע הטוטו.

לקראת עונת 2008/2009 חתם על חוזה לשלוש שנים במכבי פתח תקווה, אך בעונה זו שיחק רק עם קבוצת הנוער של המועדון. בעונת 2009/2010 הושאל להכח עמידר רמת גן מהליגה הלאומית, במדיה הבקיע 14 שערים בכל המסגרות. בעונה הבאה האריך את חוזהו במכבי פתח תקווה בשלוש שנים נוספות, אך לאחר מכן רכשה הפועל רמת גן את כרטיסו, ושם שיחק בעונת 2010/2011. בתום העונה ירד עם הקבוצה לליגה הלאומית.

לפני תחילת עונת 2011/2012 החל להתאמן עם הפועל תל אביב וסיכם על הצטרפותו לקבוצה, אך לאחר שבועיים שוחרר. באוגוסט 2011 חתם לשתי עונות בבית"ר ירושלים. ב-20 בספטמבר 2012 חתם במכבי הרצליה מהליגה הלאומית.

לקראת עונת 2013/2014 חזר דיאמנט להפועל רמת גן. לאחר ששיחק במדיה שלוש שנים נוספות בליגה הלאומית עזב את המועדון בקיץ 2016, ולמעשה פרש ממשחק פעיל.

לדיאמנט ארבע הופעות במדי הנבחרת הצעירה של ישראל, שלוש הופעות במדי נבחרת הנוער, ארבע הופעות במדי הנבחרת עד גיל 18, ושלוש הופעות במדי נבחרת הנערים.

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי פתח תקווה
קטגוריה:כדורגלני הכח עמידר רמת גן
קטגוריה:כדורגלני הפועל רמת גן
קטגוריה:כדורגלני בית"ר ירושלים
קטגוריה:כדורגלני מכבי הרצליה
קטגוריה:רמת גן: כדורגלנים
קטגוריה:ישראלים שנולדו ב-1990
הונג קונג במשחקים הפאראלימפיים

**[[הונג קונג]]** השתתפה לראשונה ב בהיידלברג (1972) ומאז משתתפת במשחקים דרך קבע. במשחקי החורף לא נטלה הונג קונג חלק מעולם.

## היסטוריה
המשלחת הראשונה אותה שלחה הונג קונג למשחקים הפאראלימפיים הייתה בשנת 1972. הונג קונג שלחה משלחת של עשרה ספורטאים, גברים כולם, המשלחת זכתה במדליית הארד הקבוצתית בטניס שולחן (קטגוריה 2) ואילו לזלי לאם היה לספורטאי הראשון שזוכה במדליה אישית עם מדליית הכסף בטניס שולחן באותה הקטגוריה. 

המשלחת הצליחה לזכות במדליות פאראלימפיות נוספות בטניס שולחן ב. המדינה שלחה למשחקים משלחת של 11 ספורטאים, גם הפעם גברים בלבד, שהצליחו לזכות בשתי מדליות כאשר שיק קאו ונג זכה במדליית הכסף, ואילו יין ביו ונג זכה במדליית הארד (קטגוריה C) שיק קאו ונג אף זכה במדליית ארד באתלטיקה כאשר בתחרות הקפיצה לגובה (קטגוריה C) השיג תוצאה של 1.30 מטרים.

במדליית הזהב הפאראלימפית הראשונה זכתה המשלחת שנשלחה אל המשחקים הפאראלימפיים ניו יורק וסטוק מנדוויל (1984). המשלחת כללה 25 ספורטאים והייתה למשלחת הראשונה של המדינה שכללה גם ספורטאים משני המינים, עם 14 גברים ו-11 נשים. המשלחת זכתה בשלוש מדליות זהב פאראלימפיות, כולן במקצי הנשים. באתלטיקה זכתה המשלחת במדליית זהב קבוצתית במרוץ שליחים 4X100 עם תוצאה של 6:06.67 דקות, ובמרוץ ל-1,500 מטרים, ואילו הסייפת יואט ווה פונג גברה על שתי מתחרות צרפתיות בדרך למדליית זהב נוספת במקצה האישי בסגנון רומח.

הטורניר המוצלח ביותר של המשלחת של הונג קונג הגיע ב. המשלחת הצליחה לזכות ב-19 מדליות פאראלימפיות, מהן 11 מדליות מזהב.

## מדליות לפי אולימפיאדה

## ראו גם
* הונג קונג במשחקים האולימפיים
* הונג קונג במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:הונג קונג: ספורט
חוק הביטוח הלאומי

**חוק הביטוח הלאומי [נוסח משולב], התשנ"ה-1995** הוא חוק המסדיר את פעולתו של המוסד לביטוח לאומי וקובע את ההוראות העיקריות בנוגע לזכאות לקצבאות הניתנות על ידי המוסד ולהענקתן ובנוגע לדמי ביטוח לאומי, שהם מקור מימון עיקרי לפעולת המוסד (מקור שני הוא תקציב המדינה). החוק נחקק על ידי הכנסת בשנת 1953, והוא החוק העיקרי המסדיר בישראל את פעולתה של מערכת הביטחון הסוציאלי בה. חוק זה עולה בקנה אחד עם הערכים הסוציאליים במשפט העברי שכולם למדים מעקרון "כל ישראל ערבים זה לזה".

בנוסף לחוק זה חוקקה הכנסת חוקים נוספים בתחום הביטחון הסוציאלי, בהם חוק הבטחת הכנסה, חוק ביטוח בריאות ממלכתי וחוק התגמולים לנפגעי פעולות איבה, שגם ביישומם עוסק המוסד לביטוח לאומי.

## נושאי החוק
חוק הביטוח הלאומי דן בנושאים אלו (רשימה לא מלאה):
*קיום המוסד לביטוח לאומי, מוסדותיו והרכבם ()
*הזכאות והתנאים לתשלום תגמולים בתחומים שונים:
**דמי לידה ()
**קצבת ילדים ()
**תגמולים על פגיעה בעבודה ועל נכות או מוות ממנה ()
**תגמולים על פגיעה בתאונה ()
**דמי אבטלה ()
**תשלום גמלה לעובדים בעקבות פשיטת רגל או פירוק של מעבידם ()
**תגמולים על נכות שלא מעבודה ()
**גמלת סיעוד ()
**קצבת אזרח ותיק וביטוח שאירים ()
**תגמולים למשרתים במילואים ולמתנדבים ( )
**תגמולים לנפגעי כוחות הביטחון ()
**גמלאות ()
*תשלום דמי ביטוח לאומי על ידי הציבור ()
*קביעת עבירות פליליות בקשר לקיום החוק ()

## היסטוריה חקיקתית
מאז נחקק לראשונה תוקן החוק מאות פעמים, בהתאם לשינויים שחלו במערכת הביטחון הסוציאלי בישראל ולהשפעת המדיניות הכלכלית של ממשלות ישראל עליה. עקב כך פורסם פעמיים נוסח משולב לחוק - ב-1968 וב-1995. בחוק מוכנסים מספר תיקונים מדי שנה, ובכלל זה תיקונים במסגרת חוק ההסדרים.

הוראות החוק הושלמו על ידי תקנות, שהותקנו על ידי שר הרווחה, שהוא המופקד על ביצוע החוק. עם השנים הותקנו עשרות קובצי תקנות, הקובעים הוראות ביצוע מפורטות לנושאים המוסדרים בחוק בצורה עקרונית.

## לקריאה נוספת
* מנחם גולדברג ורות הורן, **[[עוקדן הביטחון הסוציאלי]]**, הוצאת סדן, 2021.

## קישורים חיצוניים
* 
* 
* נוסח עדכני של חוק הביטוח הלאומי, באתר המוסד לביטוח לאומי

## הערות שוליים

ביטוח לאומי
קטגוריה:ביטוח לאומי
קטגוריה:המוסד לביטוח לאומי
קטגוריה:הכנסת השנייה: חקיקה
קטגוריה:ישראל: רווחה
קטגוריה:1953 בישראל
אלפונס חלימי

**אלפונס חלימי** (בצרפתית: **Alphonse Halimi**; 18 בפברואר 1932 – 12 בנובמבר 2006) היה מתאגרף יהודי-צרפתי ממוצא אלג'יראי, אלוף העולם באגרוף במשקל תרנגול.

חלימי כונה "הטרור הקטן" (la Petite Terreur). הוא עוטר במדליית לגיון הכבוד שהוענקה לו על ידי שארל דה גול, וזכה להנצחה ביד לאיש הספורט היהודי במכון וינגייט.

## חייו
חלימי נולד בעיר קונסטנטין שבאלג'יריה, האחרון מבין 13 ילדים. בגיל 10 ברח לראשונה מבית הוריו, וגם בשנים הבאות הרבה להסתלק מביתו, לשוטט ולהתמודד עם הקשיים ברחובות הקשוחים של העיר. בגיל 12 החל לעבוד כשוליית חייט בעיר הבירה אלג'יר.

בנערותו הצטרף כחניך למועדון הכדורגל המקומי, ולמרות שהצטיין גם בשחייה נמשך לעבר האגרוף.

כבר בתחילת דרכו כמתאגרף הבליט חלימי את יהדותו כאשר על מכנסיו רקם את סמל המגן דוד.

לאחר פרישתו מאגרוף מקצועני התגורר בפרברי פריז וניהל בית קפה. במקביל עסק תקופה קצרה באימון אך התבקש לפרוש לאור הדוגמה השלילית שנתן לחניכיו. חלימי הפך למאמן שחייה. בסוף חייו עבר לבית אבות כאשר הוא סובל מאלצהיימר.

## קריירת האגרוף
חלימי קיים כ-100 קרבות באלג'יר עד שאותר כבעל פוטנציאל והוזמן לעבור לצרפת. בשנים 1953 ועד 1955 זכה באליפות צרפת לחובבים במשקל תרנגול. בשנת 1955 זכה גם באליפות משחקי הים התיכון ולאחריהם הפך למקצוען.

ב-1 באפריל 1957 זכה חלימי בתואר אלוף העולם באגרוף במשקל תרנגול לאחר ניצחון על האלוף המכהן, האיטלקי מריו ד'אגטה, לאחר החלטה שנויה במחלוקת להמשיך את הקרב למרות פציעתו של ד'אגטה מכוויות שנוצרו כתוצאה מפיצוץ זרקור.

ב-6 בנובמבר 1957 הפך חלימי לאלוף העולם הבלתי מעורער במשקל תרנגול לאחר ניצחון בלוס אנג'לס על ראול מרסיאס שנתמך בקהל בן 20 אלף צופים.

בתקופה זו ניהל חלימי חיים בלתי ספורטיביים, התרועע עם עבריינים והיה מעורב בהימורים.
בשנת 1959 הפסיד בקרב בלוס אנג'לס את כתר אליפות העולם לחוזה בסרה, אך בשנת 1960 הפך לאלוף אירופה לאחר ניצחון בלונדון על פרדי גילרוי.

ב-26 ביוני 1962 התמודד חלימי שוב על תואר אלוף אירופה בקרב המקצועני הראשון והיחיד שהתקיים בתל אביב מול פיירו רולו, ניצח והפך שוב לאלוף אירופה באגרוף במשקל תרנגול.

השבועון טיים כתב על חלימי כי:

.

עד שנת 1989 וזכייתו של רנה ז'אקו במשקל קל-בינוני, לא הוכתר אלוף עולם צרפתי נוסף באגרוף.

## קישורים חיצוניים

* .
* https://web.archive.org/web/20071020124408/http://www.maxboxing.com/mulcahey/mulcahey111406.asp
* 

קטגוריה:ערכים שבהם תבנית בריטניקה אינה מתאימה
קטגוריה:מתאגרפים יהודים
קטגוריה:מתאגרפים צרפתים
קטגוריה:אלופי עולם יהודים
קטגוריה:יהודים אלג'יראים
קטגוריה:יהודים צרפתים
קטגוריה:ניצולי השואה: אלג'יריה
קטגוריה:ילדים בשואה: אלג'יריה
קטגוריה:מעוטרי אות לגיון הכבוד
קטגוריה:צרפתים ילידי אלג'יריה הצרפתית
קטגוריה:צרפתים ממוצא יהודי-אלג'יראי
קטגוריה:אלופי עולם באגרוף - משקל תרנגול
קטגוריה:חברי היכל התהילה של הספורטאים היהודים: צרפתים
קטגוריה:צרפתים שנולדו ב-1932
קטגוריה:צרפתים שנפטרו ב-2006
מועדון ספורט כפר כמא

200px|ממוזער|שמאל|סמל הקבוצה בעבר
**מועדון ספורט כפר כמא**, היא קבוצת כדורגל ישראלית מהיישוב הצ'רקסי כפר כמא, המתמודדת בליגה ג' מחוז מפרץ.

## היסטוריה
המועדון נוסד בשנת 2006 על בסיס השחקנים של הפועל כפר כמא שהתפרקה. הקבוצה משחקת במגרש הכדורגל המקומי בכפר כמא, המכיל 2,000 מקומות ישיבה
.
לאורך השנים קבוצת הכדורגל המקומית נקראה "הפועל כפר כמא". כדורגל היה ענף הספורט הבולט בתחומי הכפר ובשבתות נהגו תושבים רבים לתמוך בקבוצה המקומית במשחקיה. בעונת המשחקים 1967/77 הקבוצה העפילה לראשונה מליגה ג' לליגה ב'. בעקבות זאת רצו צעירים רבים להצטרף לשורותיה, אולם מספר המקומות המוגבל לרישום שחקנים הוביל להקמת מועדון כדורגל נוסף בכפר בשם "בית"ר כפר כמא". שני המועדונים סבלו מבעיות והתפרקו ובמשך שנים רבות לא הייתה קבוצת כדורגל בכפר.

בשנות ה-90 חודשה הפעילות של קבוצת הכדורגל הפועל כפר כמא אך היא לא הצליחה להעפיל בחזרה לליגה ב' עד לעונת 2004/5 שנה בה איש העסקים הצ'רקסי ניאז נפסו לקח את הקבוצה לניהולו. כבר בשנה הראשונה תחת ניהולו של ניאז הקבוצה העפילה לליגה ב'. אולם נקלעה לקשיים כלכליים ולא הצליחה להציג תקציב מאושר ובעקבות כך הקבוצה התפרקה.

לאחר מאמצים ורצון של קבוצת צעירים להשיב את הכדורגל לתחומי הכפר, הוקמה בשנת 2006 קבוצת כדורגל על בסיס תושבים מקומיים בלבד, והקבוצה נרשמה לליגה האזורית. לאחר שנה של פעילות נענה ג'לאל נפסו ראש המועצה דאז, לבקשתו של אתשמוז קוג'אן שהיה אחד ממייסדי הקבוצה החדשה לרשום את הקבוצה בהתאחדות לכדורגל בישראל תחת השם **מועדון ספורט כפר כמא**. הקבוצה החלה את דרכה בליגה ג' מחוז עמק יזרעאל, כאשר מטעם המועצה נבחר מנהל מחלקת הספורט של הכפר, שווג מוראד ללוות את הקבוצה ולפקח על ניהולה התקין של עמותת הקבוצה שנרשמה תחת השם **העמותה לקידום הספורט הצ'רקסי בישראל**.

בעונת המשחקים 2009/2010 הצליחה הקבוצה להעפיל לליגה ב' אחרי התמודדות ארוכה ומתישה בליגה מול קבוצת מכבי עין מאהל/ג'אמל. השמחה הייתה כפולה לאור העובדה כי בשורות הקבוצה שיחקו רק שחקני בית תושבי הכפר. את הקבוצה אימנו שני שחקנים, תחאוכו נתי וגרכד מוסא. אולם, אחרי שלוש עונות בלבד, הקבוצה ירדה לליגה ג' בעונת 2012/2013 למחוז יזרעאל.

אחרי ניסיונות רבים לחזור לליגה ב' ללא הצלחה, בעונת 2019/2020 הקבוצה התמודדה על העלייה לליגה ב' עם קבוצת אחי ביר אל מכסור, והאחרונה זכתה באליפות והעפילה לליגה ב' כאלופה ואילו מ.ס. על פי החלטה של ועדת הליגה והגביע של ההתאחדות לכדורגל, ב-9 בספטמבר 2020, שובצה הקבוצה לעונת המשחקים 2020/2021 לליגה ב' צפון ב', ובכך העפילה בפעם השלישית בהיסטוריה של הקבוצה לליגה ב'. בשנת 2022 ירדה הקבוצה חזרה לליגה ג', והיא משחקת במחוז מפרץ.

## מחלקות נוער וילדים

מחלקות הנוער והילדים של מ.ס כפר כמא עברו איחוד עם מחלקות הנוער והילדים של כפר תבור ומועצה אזורית גליל תחתון. בשורות הקבוצות משחקים ילדים מהיישובים כפר כמא, כפר תבור, ושאר יישובי הגליל התחתון. אחד העקרונות שנחרתו על דגלה של הקבוצה היא ליצור דו קיום בין העמים השונים במסגרת הספורט, **קבוצה רב לאומית** אשר בשורותיה משחקים ילדים צ'רקסים, יהודים, ערבים, בדואים ודרוזים.

הקבוצה נוטלת חלק בפרויקט **כדורגל למען השלום** - **Football 4 Peace** ומארחת במגרשה המקומי קבוצות ילדים מאזורים שונים כדי לגשר את הפערים החברתיים בין העמים השונים. את הפרויקט מנהלים נציגים מאוניברסיטת ברייטון, אנגליה.

## קישורים חיצוניים

* 
* קמא מהקרשים, אתר דאבל פס

## הערות שוליים

קטגוריה:קבוצות כדורגל ישראליות
קטגוריה:קבוצות כדורגל שהוקמו ב-2006
מועדון ספורט כפר כמא
בוקר בהיר וצח

**בוקר בהיר וצח** (אנגלית: **Bright Shiny Morning**) הוא רומן שנכתב על ידי ג'יימס פריי, ופורסם בשנת 2008. הספר עוקב אחרי חייהן של מספר דמויות: אברטון וקייסי, סלבריטאים נשואים; זוג צעיר, מאדי ודילן; משרתת ממוצא מקסיקני בשם אספרנסה וחסר בית המכונה ג'ו הזקן. הספר עוקב לא רק אחר חייהם של הדמויות הראשיות אלא כולל גם פרופיל של דמויות משניות אחרות, כמו גם התייחסות למחוז לוס אנג'לס.

## ביקורות
הספר קיבל ביקורת טובה בניו יורק טיימס, שתיאר את ג'יימס פריי כך: "הוא קיבל הזדמנות נוספת. תראו מה הוא עשה איתה. הוא הפך להיות מספר סיפורים טוב הפעם." מבקר אחד כתב: "שורה תחתונה: אם, על אף השערורייה, אהבת את הספר מיליון רסיסים קטנים, סביר להניח שתרצה לטרוף את בוקר בהיר וצח. כמו מחברו, הוא יכול להיקרא בהרבה שמות, אבל אף פעם לא משעמם. או ביישן."

קרא לזה "דף טרנר", אך הצהיר גם כי פריי "מוביל אותך אל הגבעות הגבוהות מעל הוליווד, מראה לך את הנוף המרהיב ביותר של הכיעור הזה שהוא לוס אנג'לס, ולאחר מכן נוטש אותך לבצע את הבחירה היחידה שבאפשרותך: לקפוץ ".

ב-2 באוגוסט 2008, העיתון Guardian פרסם "אירווין וולשי מוקסם מסיפור הגאולה של ג'יימס פריי-'הקאמבק הספרותי של העשור' ג'יימס פריי הוא בוודאי אחד הכותבים הטובים ביותר והחשובים ביותר שהתגלו בשנים האחרונות."

## קישורים חיצוניים
* 

קטגוריה:ספרים אמריקאיים
ציפקה אפרת

**ציפורה אפרת** (27 בספטמבר 1914 - 3 במאי 2012) הייתה חברת השומר הצעיר בקן וילנה וחברת ההנהגה הראשית, לאחר עלייתה לארץ ישראל הייתה ממעצבי מערכת החינוך במוסד החינוכי הרי אפרים.

## קורות חייה
אפרת נולדה בווילנה לרבקה וניסן וולק. ב-1923 בהיותה בת תשע, הצטרפה לקן השומר הצעיר ובגיל 15 נהפכה מדריכה ולאחר מכן ראש גדוד. בין חניכיה היו אבא קובנר. בשנת 1931 הייתה ראש קן וילנה, שאז מנה 1,200 חניכים. באותה שנה גם סיימה את לימודיה בגימנסיית תרבות.

כהכנה לחיים בארץ ישראל, השתלמה בצבעות. אביה רצה שתמשיך בלימודים גבוהים, ואף גרם לבית ספר לרפואה בבריסל לקבל אותה כסטודנטית, אך ציפקה לא הייתה מוכנה לעזוב את התנועה. באמצע שנת 1933 יצאה להכשרה, שם גייסו אותה בשנת 1934 להנהגה הראשית בוורשה.
ב-27 בספטמבר 1936, יום הולדתה ה-22, הגיעה ציפקה עם בן זוגה אהרן אפרת לארץ ישראל, לקיבוץ "אמריקה בניר" חדרה, שהיה אחר כך לקיבוץ עין השופט. משפחתה של ציפקה נרצחה בפונאר.

ב-1943 התגייסה לטפל בילדי טהראן ודאגה לחלקם בין הקיבוצים. בין 1944 ל-1947 הייתה מחנכת של חברת הנוער הישראלית הראשונה - נערים שהתגייסו לפלמ"ח, לחמו במלחמת העצמאות ולימים הקימו את קיבוץ הראל. ב-1951 לאחר השתלמות של שנתיים בסמינר הקיבוצים בתל אביב החלה ציפקה את תפקידה בחינוך והוראה במוסד החינוכי הרי אפרים, תפקיד שהמשיכה בו עשרות שנים. מ-1985 ועד שנת 2011 עבדה במטבח בקיבוצה.

## כתביה
ציפקה כתבה מספר ספרים:
* שיחות עם מדריכים, 1978
* חברת הנעורים - אתגר ומציאות, 1981
* ואוסיף ללכת, 1990 - ספר לזכרו של בעלה
* מדורות - השוה"צ בווילנה ובגליל - ספר בו השתתפה כעורכת
* לריב אפשר רק בשניים, 1998 - חוברת

## קישורים חיצוניים
* ציפקה אפרת באתר ההנצחה של קיבוץ עין השופט
* 
* 
* 

קטגוריה:בוגרות השומר הצעיר
קטגוריה:בוגרי תרבות (רשת חינוך)
קטגוריה:בוגרי השומר הצעיר
קטגוריה:עין השופט: אישים
קטגוריה:אישים הקבורים בעין השופט
קטגוריה:ישראליות שנולדו ב-1914
קטגוריה:ישראלים שנולדו ב-1914
קטגוריה:ישראליות שנפטרו ב-2012
קטגוריה:ישראלים שנפטרו ב-2012
נבו ארז

**נבו ארז** (נולד ב-22 בנובמבר 1965) הוא קצין צה"ל במילואים בדרגת אלוף-משנה. שימש מפקד יחידת דובדבן ומפקד שייטת 13, ולאחר השירות בצה"ל עבר ל"מוסד".

## קורות חייו
נבו ארז נולד בקיבוץ מזרע. עם גיוסו לצה"ל התנדב לשייטת 13. השלים את הכשרת מסלול הלוחם בקומנדו הימי ויצא לקורס קציני חי"ר. עם תום הקורס שב לשייטת, שם שימש כמפקד צוות. בדצמבר 1988 פיקד על כוח מהיחידה במבצע כחול וחום, פשיטה בעומק לבנון. לאחר שסא"ל , מפקד כוח גדוד 12 נהרג בפעולה זו, נשא ארז את גופתו על גבו עד לחילוץ הכוח.

בשנים 1994–1996 שימש כמפקד יחידת דובדבן. בתקופת פיקודו על היחידה היה מעורב בתקרית בה מצא את מותו אזרח ישראלי, אריה חורי, שנורה למוות בידי לוחמי היחידה לאחר שעבר מחסום של היחידה ביהודה ושומרון. אחר חקירת מצ"ח, הואשם ארז יחד עם שלושה קצינים נוספים בגרימת מוות ברשלנות, הוא נטל על עצמו אחריות בלעדית במהלך המשפט, הודה בהתרשלות במסגרת עסקת טיעון שנחתמה ב-1999 ונגזרה עליו נזיפה. במהלך המשפט עוכב קידומו בדרגה, והוא פיקד על אח"י עצמאות. הוא שב לשייטת כמפקד פלגת ההדרכה בדרגת רב-סרן. בהמשך מונה למפקד פלגת הלוחמים בדרגת סא"ל.

ב-2004 מונה למפקד שייטת 13. במהלך כהונתו הושעתה פעילות השייטת ביהודה ושומרון באופן זמני, לאחר שארגון "בצלם" האשים את החיילים בכך שבמהלך פעולה בג'נין ירו במבוקש ששכב פצוע ולא היווה סכנה לחיילים. לארז נרשמה בעקבות האירוע הערה פיקודית בשל פער בנהלים המקצועיים.

במלחמת לבנון השנייה פיקד על השייטת במספר מבצעים, ובהם מבצע יער הנגב בצור. לאחר המלחמה שלח אל"ם ארז מכתב חריף לרמטכ"ל דן חלוץ ולמפקד חיל הים דודו בן בעש"ט, ובמרכזו טענה כי בן בעש"ט גילה הססנות במהלך המלחמה ומנע את קיומם של מבצעים חיוניים אותם ביקשו לוחמי היחידה לבצע.

בפברואר 2007 סיים את שירותו כמפקד שייטת 13.

לאחר שחרורו מצה"ל שירת כראש אגף מבצעים ב"מוסד" עד 2022.

במאי 2023 מונה לעמוד בראש צוות לתחקור מבצע מגן וחץ.

ביולי 2023 הודיע שיפסיק להתנדב למילואים בגלל הרפורמה המשפטית. באוגוסט 2023 היה בין העותרים בבג"ץ התנועה למען איכות השלטון נגד הכנסת (עילת הסבירות) בטענה שתיקון החוק יביא לפגיעה בלוחמי צה"ל בחו"ל.

לארז תואר שני מהאוניברסיטה לביטחון לאומי בוושינגטון די. סי..

## לקריאה נוספת
* 

## קישורים חיצוניים
* יועז הנדל, נ´ ממזרע הולך, ד´ מהקיבוץ הדתי מגיע, מקור ראשון, 16 בפברואר 2007, כפי שהועלה באתר "פרש".
* 
* 

## הערות שוליים

קטגוריה:מפקדי שייטת 13
קטגוריה:מפקדי יחידת דובדבן
קטגוריה:מזרע: אישים
קטגוריה:אלופי-משנה בצה"ל
קטגוריה:אנשי המוסד
קטגוריה:ישראלים שנולדו ב-1965
שלמה פינטו

**שלמה פינטו** (1954 – יוני 2011) היה ספורטאי פאראלימפי. הוא אלוף ושיאן עולם פאראלימפי. השתתף בחמישה משחקים פאראלימפיים משנת 1976 ועד שנת 1992 וזכה ב-18 מדליות בתחרויות השחייה, מהן 7 מדליות זהב.

## ביוגרפיה
פינטו שירת בחטיבת גולני ולחם במלחמת יום הכיפורים. במהלך הקרבות על החרמון נפצע ושותק בפלג גופו התחתון.

בתקופת שיקומו החל להתאמן בבית הלוחם והיה ספורטאי בענפים שונים: שחייה, בדמינטון וכדורסל כיסאות גלגלים.

### מדליות בשחייה
ב זכה פינטו ב-3 מדליות, זהב, כסף וארד. מדליית זהב במשחה שליחים 3x50 מטר מעורב בתוצאה של 2:07.83 דקות, מדליית כסף במשחה ל-50 מטר חופשי בתוצאה של 32.51 שניות ומדליית ארד במשחה ל-25 מטר פרפר בתוצאה של 20.76 שניות. ב הוא זכה במדליית זהב במשחה שליחים, במדליית כסף במשחה ל-100 מטר חופשי בתוצאה של 1:09.75 דקות וסיים במקום רביעי במשחה ל-25 מטר פרפר בתוצאה של 17.84 שניות. עם נבחרת הכדורסל היה שותף לזכייה במדליית זהב. ב זכה ב-5 מדליות, מדליית זהב במשחה ל-400 מטר חופשי בתוצאה של 5:57.78 דקות ובמשחה שליחים בסגנון מעורב (עם אסף אגמון ויוסף ונגר) וב-4 מדליות כסף.

### אולימפיאדת השיא
ב זכה בשש מדליות, מהן שלוש מדליות זהב ושתי מדליות כסף. מדליות זהב במשחה ל-100 מטר חופשי בתוצאה של 1:09.12 דקות, במשחה ל-200 מטר מעורב אישי בתוצאה של 3:06.40 דקות ובמשחה ל-50 מטר פרפר בתוצאה של 36.49 שניות. מדליות כסף במשחה ל-100 מטר חזה בתוצאה של 1:47.11 דקות ובמשחה ל-400 מטר חופשי בתוצאה של 5:44.07 דקות.

ב סיים פינטו במקום רביעי במשחה ל-50 מטר חופשי בתוצאה של 30.87 שניות, 16 מאיות השנייה לאט ממדליית ארד ובמקום חמישי במשחה ל-100 מטר חופשי בתוצאה של 1:08.79 דקות. בנוסף זכה במדליית ארד במשחה שליחים 4X100 בסגנון חופשי (עם שלום אייגר, חנוך בודין וערן שמש).

לאחר שפרש פינטו מספורט פעיל, המשיך בריקוד בכיסא גלגלים.

פינטו נפטר ביוני 2011, מספר שבועות לאחר שעבר אירוע מוחי. היה נשוי ואב לשני ילדים.

## קישורים חיצוניים

* 
* פירוט השתתפותו בתחרויות המשחקים הפאראלימפיים באתר הרשמי של IPC 
* המשך פירוט השתתפותו בתחרויות המשחקים הפאראלימפיים באתר הרשמי של IPC 
* 
* 

קטגוריה:ישראלים ילידי טורקיה
קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:שחיינים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:שחיינים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחיינים במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחיינים במשחקים הפאראלימפיים ברצלונה (1992)
קטגוריה:בוגרי תיכון מקיף עמל נהריה
קטגוריה:ספורטאים נכי צה"ל
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות סגולה
קטגוריה:ישראלים שנולדו ב-1954
קטגוריה:ישראלים שנפטרו ב-2011
אדית אוונס

**[[DBE|דיים]] אדית מרי אוונס** (באנגלית: **Dame Edith Mary Evans**; 8 בפברואר 1888 - 14 באוקטובר 1976) הייתה שחקנית קולנוע ותיאטרון אנגלייה זוכת פרס גלובוס הזהב ופרס באפט"א ומועמדת 3 פרסי אוסקר.

## ביוגרפיה
אוונס נולדה בלונדון, בתם של קרוליין אן פוסטר ואדוארד אוונס.
בצעירותה עבדה בהכנת כובעים.
הופיעה לראשונה על במה בגיל 12 במחזה של ויליאם שייקספיר "הלילה השנים עשר".
התגלתה על ידי המפיק וליאם פול והופיעה בפעם הראשונה באופן מקצועי בהצגה "שאקונטלה". אוונס זכתה לתשבחות ואהדה רבה בתחילת דרכה על הופעתה במחזה השייקספירי "טרוילוס וקרסידה".

## קריירת משחק
אוונס החלה את דרכה בקולנוע הבריטי בגיל 17 במספר סרטים שקטים.
התגלתה כשחקנית בגיל מאוחר בעיבודים הקולנועיים למחזה "חשיבותה של רצינות" בו שיחקה בתפקיד ליידי אוגוסטה בראקנל הנוקשה (חשיבותה של רצינות) ולאופרה "פיק דאם" בתור הרוזנת רנווסקיה.
ב-1959 הועמדה אוונס לפרס גלובוס הזהב על תפקידה בדרמה של פרד זינמן "סיפורה של נזירה" והופיעה בסרטו של טוני ריצ'רדסון "הבט אחורה בזעם".

אוונס הועמדה פעמיים לפרס אוסקר לשחקנית המשנה הטובה ביותר בתחילת שנות ה-60 על הופעותייה בסרטים "טום ג'ונס" בתפקיד מיס וסטרן דודתה של סופי וסטרן (סוזנה יורק) ו"גן הגיר".
בשנת 1963 קיבלה אוונס בטקס האוסקר את פרס אוסקר לבמאי הטוב ביותר בשמו של טוני ריצ'רדסון שלא נכח באירוע.
ב-1965 זכתה לגלם את דמותה של המחזאית ליידי אוגוסטה גרגורי בדרמה "קאסידי הצעיר".
בשנת 1967 זכתה אוונס בפרס גלובוס הזהב לשחקנית הטובה ביותר, בפרס באפט"א לשחקנית הטובה ביותר בתפקיד ראשי ובפרס השחקנית הטובה ביותר של פסטיבל ברלין על תפקידה בסרט "הלוחשים" בתור הגברת רוס.
את פרס אוסקר לשחקנית הטובה ביותר לו הייתה מועמדת הפסידה אוונס לקתרין הפבורן.

התפרסמה בשנותיה האחרונות בסרטים המוזיקליים המצליחים "סקרוג'" בתפקיד רוח חג המולד של העבר, "סנדל הזכוכית והורד" בתפקיד המלכה האלמנה
ובעיבוד הקולנועי למחזה "בית בובות".

## חיים אישיים
אוונס הייתה נשואה במשך 10 שנים לג'ורג' בות' אותו הכירה במסגרת עבודתה עד למותו ממחלת סרטן.

בשנת 1946 זכתה לתואר ממסדר האימפריה הבריטית על תרומתה לתחום המשחק.
קיבלה תוארי כבוד גם מהאוניברסיטאות המובילות ביותר באנגליה.
אוונס המשיכה לשחק ולהופיע על במות עד לפטירתה ב-14 באוקטובר 1976 בגיל 88.

## פילמוגרפיה נבחרת
* מלכת העלים (1949)
* חשיבותה של רצינות (1952)
* הבט אחורה בזעם (1959)
* סיפורה של נזירה (1959)
* טום ג'ונס (1963)
* גן הגיר (1964)
* קאסידי הצעיר (1965)
* הלוחשים (1967)
* פיטצווילי (1967)
* האישה והגלולה (1968)
* האישה הכועסת משאיו (1969)
* סקרוג' (1970)
* בית בובות (1973)
* סנדל הזכוכית והורד (1976)

## קישורים חיצוניים

* 
* 

קטגוריה:גבירות מפקדות במסדר האימפריה הבריטית
קטגוריה:חברי התיאטרון המלכותי הלאומי
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:בריטיות שנולדו ב-1888
קטגוריה:בריטיות שנפטרו ב-1976
קטגוריה:בריטים שנפטרו ב-1976
קטגוריה:מונצחים בשלט כחול של ארגון המורשת האנגלית
חיים סומפולינסקי

**חיים יצחק (סומפו) סוֹמפּוֹלינסקי** (נולד ב-14 באוקטובר 1949) הוא פיזיקאי וחוקר מדעי המוח המתמחה ברשתות נוירונים. כיהן כראש המרכז לחישוביות עצבית שבמרכז אדמונד ולילי ספרא למדעי המוח באוניברסיטה העברית בירושלים, וכיום במכון רקח לפיזיקה באוניברסיטה.

## ביוגרפיה

סומפולינסקי נולד לדוד ופרדי, למשפחה יוצאת דנמרק. אביו, פרופ' דוד סומפולינסקי, שנמלט מידי הנאצים ועזר להבריח יהודים לשוודיה במהלך השואה, ייסד את המעבדה המיקרוביולוגית בבית החולים אסף הרופא, ניהל את המעבדה בבית החולים מעייני הישועה ועוד. למד בישיבת היישוב החדש בתל אביב ובישיבת פוניבז'. לאחר מכן למד פיזיקה באוניברסיטת בר-אילן במסגרת העתודה האקדמית עד לסיום הדוקטורט ב-1980, בהנחיית פרופ' מרשל לובן. בתקופת מלחמת יום הכיפורים שירת כלוחם בחזית המצרית. בשנים 1980–1982 עבד על פוסט-דוקטורט באוניברסיטת הרווארד. בשנת 1987 התמנה כפרופסור.

כיום סומפולינסקי הוא חוקר במכון רקח לפיזיקה, חבר בהנהלת המרכז למדעי המוח ועומד בראש תוכנית שוורץ לחקר המדעים והמוח באוניברסיטת הרווארד.

## הוקרה
* זוכה פרס לנדאו למדעי המוח לשנת 2007
* חבר האקדמיה האמריקאית לאמנויות ולמדעים משנת 2008.
* זוכה פרס שוורץ למדעי מוח תאורטיים וחישוביים לשנת 2011, עבור "מחקריו החלוציים בפיתוח מודלים מתמטיים ומסגרת תאורטית להבנה של תהליכים ברשתות נוירונים".
* בשנת 2010 דורג כאחד מ-100 האנשים המשפיעים בישראל.
* באוקטובר 2013 זכה יחד עם פרופ' לארי אבוט בפרס עמותת "טכנולוגיות מוח לישראל", בגין תרומתו לקידום הבנה מתמטית ובניית מודלים תאורטיים להבנת המנגנונים העצביים, ההתנהגות והחשיבה.
* בשנת 2016 זכה בפרס א.מ.ת. בתחום חקר המוח.
*בשנת 2022 זכה בפרס גרובר במדעי המוח, המוענק מטעם אוניברסיטת ייל.
* במרץ 2024 זכה ב-פרס לונדבק, הפרס החשוב ביותר בעולם בתחום חקר המוח, המוענק על ידי קרן לונדבק הדנית.

## עמדותיו
סומפולינסקי גורס כי ממחקר מדעי המוח עולה שאין בחירה חופשית, וכי החלטות של בני-אדם מתקבלות באופן דטרמיניסטי.

## חיים אישיים
נשוי לאלישבע (לבית קירשנבאום) ואב לחמישה. בתו אביטל סומפולינסקי משמשת המשנה ליועץ המשפטי לממשלה למשפט חוקתי.

## קישורים חיצוניים

* פרופ' חיים סומפולינסקי, באתר האוניברסיטה העברית
* קורות חיים באתר מרכז אדמונד ולילי ספרא למדעי המוח
* פרופ' חיים סומפולינסקי,ב אתר Center for Brain Science
* The Neurophysics Lab - תיאור מחקרו של סומפולינסקי, באתר מרכז אדמונד ולילי ספרא למדעי המוח
* חוקרים מהאוניברסיטה העברית מציעים פתרון לתעלומת המנגנון המוחי האחראי על פענוח הדיבור, באתר האוניברסיטה העברית
* פיזיקה, מוח ורצון חופשי , באתר פרויקט "מדוע"
* 15px|קישור= הרצאות של חיים סומפולינסקי, באתר יוטיוב
* 
* 

## הערות שוליים

קטגוריה:חוקרי בינה מלאכותית ישראלים
קטגוריה:מדעני מוח ישראלים
קטגוריה:פיזיקאים ישראלים
קטגוריה:בוגרי ישיבת היישוב החדש
קטגוריה:בוגרי ישיבת פוניבז'
קטגוריה:בוגרי אוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:סגל האוניברסיטה העברית בירושלים: פיזיקה
קטגוריה:סגל אוניברסיטת הרווארד
קטגוריה:זוכי פרס לנדאו למדעים ולמחקר
קטגוריה:זוכי פרס א.מ.ת.
קטגוריה:בוגרי העתודה האקדמית
קטגוריה:ישראלים שנולדו ב-1949
לכבוד החנוכה

**לכבוד החנוכה** הוא שיר ילדים עברי לחג החנוכה מאת המשורר חיים נחמן ביאליק. השיר פורסם לראשונה בשנת 1916 באודסה.
מילות השיר זכו למספר עיבודים, בין השאר של הסופר ש. בן-ציון, והולחנו בלחן עממי על ידי המלחין יצחק אדל.

הדובר בשיר הוא ילד, הפונה אל רבים, ושואל שאלות דידקטיות, אשר התשובות עליהן מלמדות על מנהגי חג החנוכה: מצווה מדרבנן - הדלקת נרות חנוכה בחנוכייה, ומנהגי ישראל: משחק ב„כִּרְכָּר” - שם שהמציא המשורר לסביבון, הכנת לביבות או סופגניות, והענקת "דמי חנוכה" לילדים. המנהגים מתוארים כפעולותיהם המשמחות והמהנות, בהווה החג, של דמויות קרובות ומוכרות: ההורים, האב והאם, הדוד והמורה.

צמד המילים "עוֹפֶרֶת יְצוּקָה" נלקחו מהשיר אל שמו של "מבצע עופרת יצוקה" של צה"ל, שהתחיל בתקופת חנוכה, בדצמבר 2008 - ינואר 2009.

## מילות השיר

## קישורים חיצוניים

* 
* 
* 
* 
* 
* לכבוד החנוכה בתרגום לאנגלית, באתר Hebrew Songs

קטגוריה:שירי חיים נחמן ביאליק
קטגוריה:שירי שנות ה-1910
קטגוריה:שירי חנוכה
טחנת הרוח והצלב

**טחנת הרוח והצלב** (אנגלית: The Mill and the Cross) הוא סרט דרמה פולני-שוודי, בבימויו של לך מאייבסקי ובכיכובם של רוטגר האוור, שרלוט רמפלינג ומייקל יורק. הסרט מבוסס על ספר באותו שם מאת מייקל פרנסיס גיבסון, ושואב השראה גם מציורו משנת 1564 של פיטר ברויגל האב התהלוכה לגולגותא.

צילומי הסרט נערכו באוגוסט 2009 והוא יצא לאקרנים ב-23 בינואר 2011, במסגרת פסטיבל סאנדנס.

## עלילה
דרך חמש מאות דמויות שלכל אחת מהן סיפור משלה, מעביר לך מאייבסקי את ההתרחשות בימי חייו של הצייר ברויגל האב, תוך התמקדות ביצירתו הגדולה ביותר - צליבתו של ישו. הסרט מתרחש בתקופה שבה הטריטוריה הפלמית הייתה נתונה למשטר דיכוי ספרדי. ברויגל עצמו רוטגר האוור מבקר את יצירתו תוך שיחות עם אספן אומנות ובנקאי. נושא הסבל של ישו מוצג כנגד לרדיפה הדתית שהתרחשה בפלנדריה בשנת 1564.

## שחקנים
*רוטגר האוור בתור פיטר ברויגל האב
*מייקל יורק בתור ניקולאס ג'ונליק
*שרלוט רמפלינג בתור מריה
*ג'ואנה ליטווין בתור מייקה ברויגל נטש (אשתו של פיטר)
*מריאן מקולה בתור מילר

## ביקורת
ג'ו בנדל אמרה: "אחד ממצויני סאנדנס לשנה זו". דניס הארווי למגזין Variety כתב: "הסרט הוא אף פעם לא משעמם, ולעיתים קרובות מקסים." הארווי חשב שאם הסרט ישווק בחכמה, הסרט יוכל לשמש כפריצת הדרך המאוחרת של הקולנוע הפולני. ניל יאנג למגזין כתב הוליווד החמיא על ההישגים הטכניים של הסרט, אך ציין כי הסרט "שאפתני ועם זאת שטוח ומתסכל". לעומת זאת בביקורת לסן פרנסיסקו פסטיבל הסרטים הבינלאומי, כתב: הנרטיב בסרט הוא לא העניין. היופי בסרט הוא לראות איך הציור מתעורר לחיים בסרט. הוא מגיש סצנות נפלאות לצופה, כמו חלום לאדם ישן.

## קישורים חיצוניים

* 

* טחנת הרוח והצלב, ticketnet
* 
* ריאיון עם הבמאי לך מאייבסקי

קטגוריה:סרטים פולניים
קטגוריה:סרטים שוודיים
קטגוריה:סרטי 2011
קטגוריה:סרטים מבוססי ספרים
קטגוריה:סרטי נצרות
קטגוריה:סרטים באנגלית
ראיין סטיילס

**ראיין לי סטיילס** (באנגלית: **Ryan Lee Stiles**; נולד ב-22 באפריל 1959) הוא מפיק, שחקן וקומיקאי אמריקאי-קנדי.

סטיילס ידוע בעיקר בעקבות הופעותיו בגרסאות הבריטית והאמריקאית לתוכנית "של מי השורה הזאת בכלל?", ומתפקידיו בקומדיות המצבים "המופע של דרו קארי" ו"שני גברים וחצי".

## קורות חייו
סטיילס נולד בסיאטל, וושינגטון, כבן הצעיר בין חמישה אחים. בגיל 10 עבר עם משפחתו להתגורר בוונקובר, קנדה. בגיל שבע-עשרה נשר מבית הספר במטרה לפתח קריירה בתחום הקומדיה. 

ב-1990 הצטרף לתוכנית "של מי השורה הזאת בכלל?" בה נטל חלק למעלה מעשור וחצי, בתחילה בגרסה הבריטית ולאחר מכן בגרסה האמריקאית, אותה הנחה דרו קארי. בתקופה זו שיתף סטיילס פעולה עם קארי תוכנית "המופע של דרו קארי", סדרת קומדיית מצבים אותה הפיק קארי. ב-2004 הצטרף לסדרה המצליחה "שני גברים וחצי" בתפקיד ד"ר הֶרב מלניק, בן זוגה הנוכחי של ג'ודית, גרושתו של אלן. ב-2011 שב לשתף פעולה עם קארי בתוכנית אלתורים נוספת, "Drew Carey's Improv-A-Ganza" אך זו ירדה מהמסכים לאחר שנה. 

עם חידושה של "של מי השורה הזאת בכלל?" ב-2013, בהנחייתה של איישה טיילר, חזר סטיילס להופיע כחבר קבוע בתוכנית.

סטיילס השתתף בתפקידים בסרטי הקולנוע לרקוד עם טייסים, בסרט ההמשך שלו לרקוד עם לוחמים ובסרט אסטרו-בוי.

## קישורים חיצוניים

קטגוריה:אמריקאים שנולדו ב-1959
קטגוריה:קומיקאים אמריקאים
קטגוריה:שחקני קולנוע וטלוויזיה אמריקאים
קטגוריה:שני גברים וחצי
קטגוריה:שחקני קולנוע וטלוויזיה קנדים
קטגוריה:קומיקאים קנדים
קטגוריה:סטנדאפיסטים קנדים
כף קנוורל

250px|ממוזער|שמאל|כף קנוורל כפי שנראה מהחלל.
**כף קנוורל** (באנגלית: **Cape Canaveral**, מספרדית: **Cabo Cañaveral**), שנודע בין 1963 ל-1973 כ**כף קנדי**, הוא לשון יבשה במחוז ברווארד, פלורידה, ארצות הברית. הכף נמצא מזרחית לאי מריט, ומופרד ממנו על ידי נהר הבננה .

הכף הוא חלק מחוף החלל ושוכן בו נמל החלל קייפ קנוורל. מכיוון שחלליות ומשימות חלל רבות של ארצות הברית שוגרו מהנמל וממרכז החלל קנדי (שנמצא באי מריט), המונחים "קייפ קנוורל" (או כף קנוורל), "קנוורל" או "הכף" הפכו למטונימיה המתייחסת לאתר לשיגור חלליות. קוד המחוז של הכף, שניתן לו על ידי נציבות השירות הציבורי של פלורידה ב-1999, הוא "321" כהוקרה לספירה לאחור שלפני כל שיגור.

## ראו גם

* נמל החלל קייפ קנוורל
* מרכז החלל קנדי

## קישורים חיצוניים
* 

קטגוריה:פלורידה: גאוגרפיה
אליפות אירופה באתלטיקה 2012

[שמאל|ממוזער|250px|[האצטדיון האולימפי (הלסינקי)|האצטדיון האולימפי]]
**[[אליפות אירופה באתלטיקה]]** ה-21 נערכה בפעם השלישית באצטדיון האולימפי שבהלסינקי, בירת פינלנד בין ה-27 ביוני ל-1 ביולי 2012, כחודש לפני המשחקים האולימפיים שנערכו בלונדון. הפעמים הקודמות בהן אירחה הלסינקי את אליפות אירופה היו בשנת 1971 ובשנת 1994.

בשל הקרבה למשחקים האולימפיים לא נערכו תחרויות הליכה ולא נערכו ריצות המרתון.

## פסילה בשל אימרוץ

סך הכל נשללו 9 מדליות, אחת לגברים ו-8 לנשים.

*אסלי צ'קיר אלפטקין  שניצחה בריצת 1500, נכשלה בבדיקת סמים במרץ 2013 וב-17 באוגוסט 2015 מדליית הזהב נשללה ממנה.

## תוצאות הנשים
### מקצועות המסלול

### מקצועות השדה

## תוצאות הגברים
### מקצועות המסלול

### מקצועות השדה

## טבלת מדליות

## קישורים חיצוניים

* 
* האתר הרשמי של התחרות 

2014
קטגוריה:2012 בספורט
קטגוריה:תחרויות ספורט בפינלנד
קטגוריה:הלסינקי: תחרויות ספורט
קטגוריה:פינלנד: אתלטיקה
קטגוריה:2012 באירופה